یولی یوایل ادلستین

یولی یوایل ادلستین (، ، ، پیدائش 5 اگست 1958ء) ایک اسرائیلی سیاست دان ہیں۔ سویت یونین میں معروف مزاحمتیوں میں سے ایک تھے۔ وہ سنہ 2013ء سے کنیست کے اسپیکر ہیں۔

ابتدائی زندگی 
یولی ادلستین چیرنیوتسی، سویت یونین (موجودہ یوکرین) میں یہودی گھرانے میں پیدا ہوئے۔ ان کی والدہ انیتا ادلستین یہودی جبکہ ان کے والد یوری ادلستین یہودی باپ اور مسیحی باپ کے بیٹے تھے۔ دونوں نے مسیحیت قبول کر لی تھی، ان کے والد یوری اب کوستروما اوبلاست کے کارابانوا میں فادر جیورجی کے نام سے روسی راسخ العقیدہ مسیحی پادری ہیں۔ ان کے والدین ملک کی یونیورسٹیوں میں پڑھاتے تھے، یولی کی پرورش ان کے نانا نانی نے کی۔ ان کے نانا نے 70 برس کی عمر میں خود سے عبرانی زبان سیکھی اور وہ ریڈیو پر وائس آف اسرائیل سنتے تھے۔ جب یولی ادلستین کے نانا فوت ہو گئے تو یولی نے عبرانی زبان کا مطالعہ کرنا شروع کر دیا اور کتب جیسے کہ لیون اورس کی ایگزوڈس پڑھی جن سے وہ متاثر ہوئے۔

سنہ 1977ء میں یونیورسٹی کے دوسرے سال کے دوران یولی ادلستین نے اسرائیل ہجرت کرنے کے لیے ایگزٹ ویزا کی درخواست دی۔ بعد میں وہ عبرانی اساتذہ کے چھوٹے سے گروہ کے ساتھ مل گئے جو اپنے اپارٹمنٹوں میں کلاسوں کا انعقاد کرتے تھے۔

سنہ 1979ء میں انہیں یونیورسٹی سے نکال دیا گیا اور انہیں کے جی بی اور مقامی پولیس نے ہراساں کیا۔ اس وقت کے دوران انہوں نے عام نوکریاں جیسے کہ گلیوں کی صفائی، سیکورٹی گارڈ اور کئی کیں۔

سنہ 1984ء میں انہیں اور دوسرے عبرانی اساتذہ کو جعل سازی کے الزامات میں گرفتار کیا، یولی پر ڈرگ لینے کے الزامات تھے، اور تین سال کی سزا سنائی گئی۔ انہیں سائبیریائی گولاگوں میں بھیجا گیا اور پہلے بوریاتیا میں پھر نووسیبیرسک میں سخت مشقت کروائی گئی۔ ایک عمارت کی تعمیر کے دوران وہ نیچے گر گئے جس کی وجہ سے ان کی کچھ ہڈیاں ٹوٹ گئی تھیں۔ اسی وجہ سے یولی کو واپس بوریاتیا واپس منتقل کر دیا گیا، لیکن ان کی بیوی تانیہ نے دھمکی دی کہ اگر انہیں یہاں واپس لایا گیا تو وہ بھوک ہڑتال پر بیٹھ جائیں گی۔

یولی کو مئی 1987ء یوم آزادیِ اسرائیل کی شب کو رہائی ملی۔

انہوں نے اسرائیلی دفاعی افواج میں قومی خدمت کی اور وہ کارپورل کے عہدے تک پہنچ گئے تھے۔

حوالہ جات 

1958ء کی پیدائشیں
اسرائیلی آبادکار
اسرائیلی یہودی سیاست دان
انیسویں کنیست کے ارکان (2013ء–2015ء)
اٹھارہویں کنیست کے ارکان (2009ء–2013ء)
بقید حیات شخصیات
بیسویں کنیست کے اراکین (2015ء–2019ء)
پندرہویں کنیست کے ارکان (1999ء–2003ء)
چودہویں کنیست کے ارکان (1996ء–1999ء)
سترہویں کنیست کے ارکان (2006ء–2009ء)
سولہویں کنیست کے ارکان (2003ء–2006ء)
سوویتی یہودی
کنیست کے اسپیکر
وزرائے اسرائیل
چیرنیوتسی کی شخصیات
اسرائیل کے وطن گیر شہری
اکیسویں کنیست کے ارکان (2019ء)
بائیسویں کنیست کے ارکان (2019ء–2020ء)
تیئیسویں کنیست کے ارکان (2020ء–2021ء)
Short description is different from Wikidata